CELEX: 32005R1318
Language: da
Date: 2005-08-11
Title: Kommissionens forordning (EF) nr. 1318/2005 af 11. august 2005 om ændring af bilag II til Rådets forordning (EØF) nr. 2092/91 om økologisk produktionsmetode for landbrugsprodukter og om angivelse heraf på landbrugsprodukter og levnedsmidler

12.8.2005   
            
            
               DA
            
            
               Den Europæiske Unions Tidende
            
            
               L 210/11
            
         
      KOMMISSIONENS FORORDNING (EF) Nr. 1318/2005
   af 11. august 2005
   om ændring af bilag II til Rådets forordning (EØF) nr. 2092/91 om økologisk produktionsmetode for landbrugsprodukter og om angivelse heraf på landbrugsprodukter og levnedsmidler
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EØF) nr. 2092/91 af 24. juni 1991 om økologisk produktionsmetode for landbrugsprodukter og om angivelse heraf på landbrugsprodukter og levnedsmidler (1) særlig artikel 13, andet led, og
   ud fra følgende betragtninger:
   
               (1)
            
            
               Visse medlemsstater har siden 2002 efter proceduren i artikel 7, stk. 4, i forordning (EØF) nr. 2092/91 forelagt oplysninger med henblik på visse produkters optagelse i bilag II til nævnte forordning.
            
         
               (2)
            
            
               Kalkslam, der er et biprodukt fra vakuumsaltproduktionen fra saltlage, der findes i bjergene, anses for at være vigtig for jordens særlige behandling og det særlige næringsbehov i visse medlemsstater, og det er ikke blevet konstateret, at dette har nogen skadelig indvirkning på miljøet.
            
         
               (3)
            
            
               Det er konstateret, at calciumhydroxid har betydning for bekæmpelsen af svampesygdomme i frugttræer i visse klimaer. Det er vanskeligt at bekæmpe denne sygdom i en økologisk produktionsmetode, og det kræver brug af kobber, hvis anvendelse kan mindskes ved at anvende calciumhydroxid.
            
         
               (4)
            
            
               Ethylen er allerede optaget i del B i bilag II til forordning (EØF) nr. 2092/91 som et stof, der traditionelt anvendes i økologisk landbrug. Det har vist sig hensigtsmæssigt at udvide betingelserne for dette stofs anvendelse, således at der også medtages andre frugter end bananer, for hvilke ethylen er nødvendig i produktionen.
            
         
               (5)
            
            
               Bilag II til forordning (EØF) nr. 2092/91 bør ændres i overensstemmelse hermed.
            
         
               (6)
            
            
               Foranstaltningerne i denne forordning er i overensstemmelse med udtalelse fra det udvalg, der er nedsat ved artikel 14 i forordning (EØF) nr. 2092/91 —
            
         UDSTEDT FØLGENDE FORORDNING:
   Artikel 1
   Bilag II til forordning (EØF) nr. 2092/91 ændres som anført i bilaget til nærværende forordning.
   Artikel 2
   Denne forordning træder i kraft på syvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 11. august 2005.
      
         
            På Kommissionens vegne
         
         Mariann FISCHER BOEL
         
         
            Medlem af Kommissionen
         
      
   
   
      (1)  EFT L 198 af 22.7.1991, s. 1. Senest ændret ved Kommissionens forordning (EF) nr. 2254/2004 (EUT L 385 af 29.12.2004, s. 20).
   
      BILAG
      I bilag II til forordning (EØF) nr. 2092/91 foretages følgende ændringer:
      
                  1)
               
               
                  I tabellen i del A »Gødningsstoffer og jordforbedringsmidler« indsættes følgende efter »kalkslam fra sukkerfabrikker«:
                  
                              Betegnelse
                           
                           
                              Beskrivelse, krav til sammensætning og anvendelsesbetingelser
                           
                        
                              »Kalkslam fra vakuumsaltproduktion
                           
                           
                              Biprodukt fra vakuumsaltproduktionen fra saltlage, der findes i bjergene
                              Behovet anerkendes af kontrolorganet eller kontrolmyndigheden«
                           
                        
            
                  2)
               
               
                  I del B »Pesticider«, punkt 1. »Plantebeskyttelsesmidler« foretages følgende ændringer:
                  
                              a)
                           
                           
                              I tabel IV »Andre stoffer, som traditionelt anvendes i økologisk landbrug« affattes linjen vedrørende »ethylen« således:
                              
                                          Betegnelse
                                       
                                       
                                          Beskrivelse, krav til sammensætning og anvendelsesbetingelser
                                       
                                    
                                          »(*) Ethylen
                                       
                                       
                                          Middel til eftermodning af bananer, kiwifrugter og kakifrugter; blomsterinduktion af ananas
                                          Behovet anerkendes af kontrolorganet eller kontrolmyndigheden«
                                       
                                    
                        
                              b)
                           
                           
                              Følgende indsættes som tabel V:
                              »V.   Andre stoffer
                              
                                          Betegnelse
                                       
                                       
                                          Beskrivelse, krav til sammensætning og anvendelsesbetingelser
                                       
                                    
                                          Calciumhydroxid
                                       
                                       
                                          Fungicid
                                          Kun til frugttræer, herunder planteskoler, for at bekæmpe Nectria galligena«